Temari (Naruto) itu apa sih? Jelaskan dalam bahasa melayu ya

Temari adalah salah satu watak dalam siri manga dan anime Naruto.

Temari ialah anak sulung kepada Kazekage Keempat. Maka, dia ialah kakak kepada Kankuro dan Gaara. Secara keseluruhannya, Temari bersifat penyayang (tetapi secara kasar) dan selalu menyuarakan fikirannya.

Dalam pertempuran, Temari menggunakan kipas gergasinya untuk menyerang. Dia juga boleh menggelongsor di atas kipasnya tetapi bagi jarak pendek sahaja. Pada kipasnya terdapat tiga bulatan ungu yang dipanggil 'bintang' oleh Temari. Apabila kipas ini dibuka untuk mendedahkan setiap 'bintang', keupayaan menyerang kipas tersebut turut bertambah. Jika kipas ini dibuka sepenuhnya, Temari boleh menggunakan jurus 'Kamaitachi no Jutsu, カマイタチの術' (Belahan Pusaran Angin) untuk mencipta puting beliung agar dapat menyerang pihak lawan yang berada jauh daripadanya. Sikap Temari yang analitik memberinya kebolehan membuat deduksi terhadap rancangan pihak lawan yang seterusnya dan mengagak kelemahan pihak lawan.